Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 112

25. § A Szolgálati Szabályzat 114. pontja helyébe a következő rendelkezés lép: „114. A dandár (ezred) egészségügyi központ parancsnok (vezető orvos) kötelességei: — szervezi és irányítja a dandár (ezred) egészségügyi, gyógyító-megelőző, gondozó, közegészségügyi és járványvédelmi ellátását; — folyamatosan figyelemmel kíséri a személyi állomány egészségi állapotát, azonnal jelent minden olyan megbetegedést vagy egészségügyi körülményt, amely a dandár- (ezred-) parancsnok sürgős beavatkozását igényli; — részt vesz a dandár (ezred) közegészségügyi rendjének kialakításában és ellenőrzésében; — tervezi, szervezi és irányítja az alegységek egészségügyi kiképzését és szakfelszerelésekkel való ellátását, szervezi és végzi a személyi állomány körében folyó egészségvédelmi, egészségnevelési és drogmegelőzési felvilágosító munkát; — a fogságfenyítésüket töltőkkel (fogva tartottakkal) kapcsolatos ellenőrzési kötelmeit az 5. számú melléklet tartalmazza.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes